als_Latn dik_Latn sag_Latn
Marrëdhëniet e Serbisë dhe Bullgarisë janë të mirë por edhe më tej duhet të zhvillohen në interesin e tyre, kanë vlerësuar ministrat e punëve të jashtme të Serbisë dhe Bullgarisë Ivica Daçiq dhe Daniel Mitov gjatë takimit në Beograd. Ata në konferencë të përbashkët për shtyp pas bisedës në Ministrin e Punëve të Jashtme të Serbisë veçanërisht kanë theksuar rëndësinë e përparimit të bashkëpunimit ekonomik mes dy shteteve, si edhe mbështetje të Bullgarisë në rrugën e Serbisë kah anëtarësim i saj të plotfuqishëm në BE-në.
Dëshirojmë që të zhvillojmë marrëdhëniet e mira bilaterale, si edhe lidhje të mira mes dy ministrive, ka theksuar nënkryetari i pare i Qeverisë së Serbisë dhe ministri i punëve të jashtme Ivica Daçiq pas bisedës me z. Mitov të cilit kjo vizitë ka qenë vizita e pare zyrtare në Beograd në shërbim të ministrit të punëve të jashtme të Bullgarisë.
“Dy popujt tona kanë marrëdhënie të mira dhe në atë kuptim duhet zhvilluar edhe më tej lidhje politike dhe ekonomike dhe duhet punuar mbi projekte të përbashkëta ekonomike. Kemi biseduar edhe për atë që të përgatitet seanca e përbashkët e dy qeverive e cila duhet të mbahet deri në fundin e vitit. Dëshiroj të falënderojë Bullgarisë për mbështetje e sinqertë që ia jep Serbisë në proces të eurointegrimeve”, ka theksuar Daçiq, duke shtuar që dy shtete se bashku edhe më tutje do të punojnë mbi projekte infrastrukturore dhe mbarimin e tyre. Në atë atmosferë miqësore duhet të zgjidhim të gjithë problemet dhe të mundësojmë pozitën më të mirë të pakicave kombëtare, ka thënë Daçiq.
Bullgaria dhe Serbia janë miq dhe partnere të mire, ka thënë ministri i punëve të jashtme të Bullgarisë Daniel Mitov, duke vlerësuar që seanca e përbashkët e dy qeverive do të jetë nxitim shtesë për zhvillim të marrëdhënieve mes dy shteteve. Duke shprehur bindjen që Serbia dhe Bullgaria kanë të ardhmen e përbashkët në BE-në, ai ka theksuar që Bullgaria, si edhe deri tani, do të vazhdojë të përkrahë procesin e eurointegrimeve të Serbisë dhe të ofrojë përvojën vet. Mitov ka falënderuar Qeverisë së Serbisë për angazhimin e saj në zgjidhje të problemit të pakicës kombëtare bullgare. Në konferencë të përbashkët për shtyp është paralajmëruar që shefi i diplomacisë serbe së shpejti do të vizitojë Bullgarinë.
Duke u përgjigjur gazetarëve, ministri Daçiq ka shprehur kënaqësinë për shkak të vazhdimit të mandatit të misionit të OEBS-it në Ukrainë për 12 muaj më, duke vlerësuar që ky është një sukses i rëndësishëm i kryesimit serb në atë organizatë. Ai ka ftuar anët në konflikt në Ukrainë që të mundësojnë pranim dhe siguri të vëzhguesve dhe t’i kontribuojnë qetësimit të situatës. Për zgjidhje diplomatike të konfliktit në Ukrainë është edhe ministri Mitov, duke theksuar që Bullgaria përkrahë përpjekjet që Serbia i bënë si kryetar të OEBS-it.
Për pyetje të gazetarëve për vizitën e tij në Kroaci, Daçiq ka vlerësuar që ajo ka rëndësi të madhe në kuptim të nevojës që të përdoret momenti pozitiv i krijuar pas prezencës së kryeministrit Alleksandar Vuçiq në inaugurimin e presindetes kroate Kolinda Grabar Kitaroviq. Daçiq ka thënë që është takuar më zyrtarët më të lartë shtetërore të Kroacisë dhe që marrëdhëniet e dy shteteve janë kthyer në fillim të procesit që është lëvizur disa vjet më parë, kur çështjet e përbashkëta janë hapur dhe kategorizuar në 3 grupe. Këtu bëhet fjalë për çështje nga e kaluara, marrëdhëniet bilaterale dhe çështje për të ardhmen, eurointegrime dhe projekte të përbashkët.
als_Latn als_Latn als_Latn als_Latn als_Latn als_Latn